প্রাচীন ও মধ্যযুগের একাধিক রাজা ও রানি ভারতে বহিরাগত আক্রমণকারীদের প্রতিহত করেছিলেন। এঁদের কীর্তিকাহিনি ভারতীয় জাতীয়তাবাদের অন্যতম অনুপ্রেরণা। এঁদের মধ্যে উল্লেখযোগ্য মারাঠা সম্রাট শিবাজি, ঝাঁসির রানি লক্ষ্মীবাই, কিট্টুর চেন্নাম্মা, রাজপুতানার মহারানা প্রতাপ, পৃথ্বীরাজ চৌহান ও টিপু সুলতান। মগধ সাম্রাজ্যের চন্দ্রগুপ্ত মৌর্য ও মহামতি অশোক সামরিক দক্ষতা, সাম্রাজ্য বিস্তার ও ধর্মীয় সহিষ্ণুতার জন্য জাতীয়তাবাদীদের কাছে আদর্শস্বরূপ।

মুসলমান রাজারাও ভারতীয় জাতীয়তাবাদের অন্যতম অনুপ্রেরণা। মুঘল সম্রাট আকবর সামরিক দক্ষতা ও ধর্মীয় সহিষ্ণুতার জন্য সমাদৃত। রোমান ক্যাথলিক চার্চ এবং হিন্দু, বৌদ্ধ, শিখ ও জৈন প্রজাদের সঙ্গে তাঁর সুসম্পর্ক ছিল। তিনি হিন্দু রাজপুত রাজাদের সঙ্গে পারিবারিক ও রাজনৈতিক বন্ধনে আবদ্ধ হয়েছিলেন। একাধিক মুসলমান শাসক ধর্মীয় অসহিষ্ণুতার পরিচয় রাখলেও আকবর ধর্মীয় ক্ষেত্রে অনেক উদার ছিলেন। মধ্যযুগে তাঁর আমলেই ভারতে প্রথম সম্পূর্ণ ধর্মীয় স্বাধীনতা স্থাপিত হয়েছিল। তিনি সব রকম ধর্মীয় বৈষম্য দূর করেছিলেন এবং হিন্দু মন্ত্রী ও রাজাদের সহায়তায় রাজ্য শাসন করতেন। এমনকি তাঁর দরবারে বিভিন্ন ধর্মের পণ্ডিতরা বিতর্কে অংশ নিতেন।

গান্ধী যুগ
জাতীয়তাবাদ ও রাজনীতি
যুদ্ধ ও অনুপ্রবেশের যুগ
কৌম